CELEX: 62019TB0099
Language: hr
Date: 2019-09-25 00:00:00
Title: predmet T-99/19: Rješenje Općeg suda od 25. rujna 2019. – Magnan protiv Komisije („Tužba zbog propusta, za naknadu štete i za poništenje – Slobodno kretanje radnika – Sloboda izbora zanimanja – Sporazum između Europske zajednice i njezinih država članica, s jedne strane, i Švicarske, s druge strane, o slobodnom kretanju osoba – Navodna povreda tog sporazuma na temelju odredaba švicarskih zakona i drugih propisa kojima je uređeno obavljanje liječničke profesije – Zahtjev za donošenje mjera protiv Švicarske i odštetni zahtjev zbog pretrpljene štete – ESVD-ov odgovor – Tužba koja je djelomično očito nedopuštena, a djelomično očito pravno neosnovana”)

16.12.2019   
            
            
               HR
            
            
               Službeni list Europske unije
            
            
               C 423/57
            
         
      Rješenje Općeg suda od 25. rujna 2019. – Magnan protiv Komisije
      (predmet T-99/19) (1)
      
      („Tužba zbog propusta, za naknadu štete i za poništenje - Slobodno kretanje radnika - Sloboda izbora zanimanja - Sporazum između Europske zajednice i njezinih država članica, s jedne strane, i Švicarske, s druge strane, o slobodnom kretanju osoba - Navodna povreda tog sporazuma na temelju odredaba švicarskih zakona i drugih propisa kojima je uređeno obavljanje liječničke profesije - Zahtjev za donošenje mjera protiv Švicarske i odštetni zahtjev zbog pretrpljene štete - ESVD-ov odgovor - Tužba koja je djelomično očito nedopuštena, a djelomično očito pravno neosnovana”)
      (2019/C 423/72)
      Jezik postupka: francuski
      
         Stranke
      
      
         Tužitelj: Nathaniel Magnan (Aix-en-Provence, Francuska) (zastupnik: J. Fayolle, odvjetnik)
      
         Tuženik: Europska komisija (zastupnici: H. Støvlbæk, J. Hottiaux i M. Šimerdová, agenti)
      
         Predmet
      
      Kao prvo, zahtjev na temelju članka 265. UFEU-a za utvrđenje da je Komisija nezakonito propustila donijeti mjere protiv Švicarske Konfederacije povodom navodne povrede Sporazuma između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba (SL 2002., L 114, str. 6.) (SL, posebno izdanje na hrvatskom jeziku, poglavlje 11., svezak 60., str. 8.), potpisanog u Luxembourgu 21. lipnja 1999., kao drugo, zahtjev na temelju članka 263. UFEU-a za poništenje Komisijine odluke o odbijanju da donese mjere protiv Švicarske Konfederacije, sadržane u dopisu Europske službe za vanjsko djelovanje (ESVD) od 20. prosinca 2018., te, kao treće, zahtjev na temelju članaka 268. i 340. UFEU-a za naknadu štete koju je tužitelj navodno pretrpio od 2013. zbog povrede Sporazuma između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba te za plaćanje novčane kazne.
      
         Izreka
      
      
                  1.
               
               
                  
                     Tužba se odbija.
                  
               
            
                  2.
               
               
                  
                     Nathanielu Magnanu nalaže se snošenje troškova.
                  
               
            
         (1)  SL C 206, 17. 6. 2019.